Diamond Rush ‘n groot sukses
Die Diamond Rush stalletjie by die fees.
Hoërskool Kathu se graad 12-groep het tydens die fees ‘n Diamond Rush as fondsinsamelingsprojek aangebied. Daar is kleims verkoop teen R100 elk en die groot prys was ‘n diamant ter waarde van R20 000. Die gelukkige wenner was me V Stapelberg. Daar was ook ander gelukkige trekking pryse.
Hoӫrskool Kathu het ‘n stalletjie by KCC beman om nog kaartjies te verkoop. Die skool is goed deur die publiek ondersteun en kort voor die trekking het mense nog geskarrel om ‘n laaste kaartjie te koop en hul kleim af te steek. ‘n Bedrag van nagenoeg R61 000 is tydens die poging ingesamel!
Groot dank is ook verskuldig aan Floris Kruger van KCC vir sy hulp en bystand.
Bianca Gevers trek die wenner se kaartjie in die Diamond Rush.
Eisteddfod leerders na kwarteindrondte
Agter: SJ van Vuuren, Rique Slabbert, Marno Coetzee, Durk-Uys Coetzer en Estiaan Davel. Voor: McKayla Liebenberg, Anneri du Plessis, Caitlin Adamson, Cati Basson, Lené Jacobs, Carli Kruger en Inke Nel.
Op Vrydag 8 April 2016 het die Intermediêre fase Spreekkoor van Laerskool Kathu deelgeneem aan die kwarteindrondte van die Nasionale Eisteddfod Academy.
Die groepie is uit ‘n totaal van 1300 deelnemers gekies om deel te neem aan die kwarteindrondte.
Slegs groepe wat ‘n diploma en ‘n vlak 1 in die vorgie rondtes behaal het, word uitgenooi na hierdie fase van die kompetisie.
Die kwarteindrondte het plaasgevind te Roodepoort, Gauteng, by die Roodepoort teater. Ons leerders het die beoordelaars in vervoering gehad met hul weergawe van Muskietejag deur AD Keet.
Bertha le Roux (Emma van 7de Laan) en die befaamde draaiboekskrywer, regisseur en aktrise Henriëtta Greyfenberg, was op die beoordelaarspaneel en hulle was baie beïndruk met ons leerders. Die skool is baie trots op hierdie leerders en ons almal hou duimvas dat hulle die semifinaal sal bereik op 11 Mei 2016, weer te Roodepoort.
Nuut by Hoërskool Kathu
Hierdie onderwysers het met die ingang van die tweede kwartaal by Hoërskool Kathu aangesluit, vlnr: Mariana de Coning (Graad 11 en 12 Afrikaans en Graad 10 tot 12 Geskiedenis), Sylvanie Spangenberg (Graad 9 tot 11 Wiskunde en Engels), Jo-Marie van der Merwe (Graad 8 en 9 Afrikaans), LaVerne Spangenberg (Graad 11 en 12 Engels) en Jolanda Fourie (Graad 8 tot 10 Wiskunde). Afwesig: Dirk Coetzee (Graad 8 en 9 Sosiale Wetenskappe en Engels). Foto: Hettie du Plessis
Finaliste gereed vir Mnr & Mej Laerskool Kathu
Die kroningsgeleentheid vir Mnr & Mej Laerskool Kathu word op Donderdag 21 April 2016 gehou. Hier is die finaliste wat om die titels gaan meeding, heel voor: Chipura Links. Voor: Cherman Brown, Naldo Capes, Jaco Vermaak, Andries Kȕhn en Declan Lewis. Agter: Charnel Valentin, Karla Lotz, Karlien Ludick, El-Chané Lombaard, Abigail Louw, Anika Gerber, Jarney van Neel, Lené Smith, Sydney Hendriks en Jana Gouws. Foto: Hettie du Plessis
KCA Prefects committed
The senior prefects, front: Palesa Kilelo and Refilwe Onewang. Back: Martin Kleingeld, Hanno Bekker (Headboy), JP Cilliers and Emmanuel Sebolai (Headboy).
The 2016 prefects of Kuruman Christian Academy recently had a commitment ceremony where they all signed the school’s code of conduct.
The junior prefects, with teacher Erika Siberhagen (front), fltr: Orenilwe Dithebe(Headboy),Kago Lekgetho,Thato Tshite, Ferlando Kakora (Deputy Headboy), Emma-Jean Stander (Headgirl), Kalima Ndebele, Lethabo Malele (Deputy Headgirl), Andiswa Tsumane and Andiswa Tsumane.
Mej Hoërskool Kathu 2016 gekroon
Leza-Mari Fouche is op Vrydagaand 8 April 2016 as Mej Hoërskool Kathu 2016 gekroon. Leané van der Merwe is die eerste prinses en Carika van Zyl die tweede prinses. Demi Mac Vay is as Mej Persoonlikheid aangewys en Resego Moshoeu Mej Fotogenies. Arno Esterhuizen is as Mnr Sjarmant aangewys. Foto: Hettie du Plessis